**Էկվինոֆոբիա** կամ **հիպոֆոբիա,** հոգեբանական վախ ձիերից։ «Էկվինոֆոբիա» բառը ծագել է հունարեն «φόβος» (phóbos)՝ վախ և լատիներեն «equus»՝ ձի բառերից։ Հիպոֆոբիա եզրույթն առաջացել է հունարեն «phóbos» բառից, որն էլ առաջացել է հունարեն «ἵππος» (híppos՝ ձի) բառից։

Ֆոբիայի օրինակ կարելի է գտնել Ֆրոյդի կողմից Փոքր Հանսի հոգեվերլուծական ուսումնասիրության մեջ։

Ախտանշաններ
-----------

Երբ էկվինոֆոբիա ունեցող անձը մտածում է ձիու մասին կամ ֆիզիկապես գտնվում է նրա կողքին, կարող են դրսևորվել հետևյալ ախտանշանները։

* Սարսափի զգացում,
* անհանգստություն (նույնիսկ եթե ձին համարվում է բարյացակամ և հանգիստ),
* դող,
* խուճապ,
* սրտխփոց,
* հևոց,
* սրտի զարկերի արագացում,
* սրտխառնոց,
* լաց։

Էկվինոֆոբիայով տառապողները կարող են նաև վախենալ այլ սմբակավոր կենդանիներից, ինչպիսիք են ավանակները և ջորիները։

Պատճառներ
---------

Մանուկ հասակում ձիերի հետ շփվելու բացասական փորձը կարող է հանգեցնել այս ֆոբիայի առաջացմանը։ Այն կարող է կապված լինել նաև ձիուց ընկնելու հետ։ Շատ դեպքերում մարդիկ սկսում են խուսափել ձիերից, և դա աստիճանաբար վերածվում է լիարժեք ֆոբիայի։

Ֆոբիայի պատճառ կարող է լինել նաև կենդանու հանդեպ հասարակ վախը։ Ձիու տպավորիչ չափն ու քաշը, ինչպես նաև մեծ ատամները կարող են վախեցնել որոշ մարդկանց, հատկապես երեխաներին։

Ձիերի և ջորիների բացասական պատկերները ԶԼՄ-ներում կարող են ուժեղացնել վախերը։

Բուժում
-------

Այս ֆոբիայի հաղթահարման շատ տարբերակներ կան։ Տարբեր ֆոբիաներ ունեցող անձանց թերապայի ձևերից է կոգնիտիվ-վարքային թերապիան։ Այն կենտրոնանում է վախերի և դրանց գոյության պատճառների վրա։ Փորձում է փոխել և մարտահրավեր նետել վախի հիմքում ընկած մտավոր գործընթացներին։ Հետազոտությունները ցույց են տվել, որ այն արդյունավետ է էկվինոֆոբիայով մարդկանց բուժման համար։

Բուժման մեկ այլ տարբերակ է համակարգված ապազգայացումը, որը կենտրոնանում է այցելուների՝ իրենց ֆոբիաներին աստիճանական հարմարվողականության վրա։ Այս գործընթացի առաջին քայլը կարող է լինել ձիերի մասին մտածելը, ապա դրանց նկարներ դիտելը։ Երբ այցելուն հարմարվում է նկարների հետ, կարող է հանդիպել ձիուն, դիպչել և վերջապես թամբել այն։ Ծայրահեղ դեպքերում կարող է պահանջվել նաև դեղորայք, նույնիսկ եթե դրա ազդեցությունը կարճատև է։

Կարող է օգնել նաև այն միտքը, որ ձիերը մարդկանց համար բնական սպառնալիք չեն, և մարդիկ նույնիսկ որսացել են ձիեր։ Պալեոլիթի դարաշրջանում վայրի ձիերը մարդկանց համար սննդի կարևոր աղբյուր են եղել։ Եվրոպայի շատ մասերում ձիու մսի օգտագործումը շարունակվել է միջնադարից մինչև մեր օրերը՝ չնայած 732 թվականին Պապի արգելքին։

Ֆոբիայով նշանավոր անձինք
------------------------

* Էրիկ Բերրի՝ ամերիկացի ֆուտբոլիստ
* Քրիստեն Ստյուարտ ՝ ամերիկացի դերասանուհի
* Զակ Ս․ (Քրոուֆորդ Քինգ)

Տես նաև
-------

* Ֆոբիաների ցանկ

Ծանոթագրություններ
------------------

1. ↑  "Equinophobia definition". thefreedictionaanuary2014.
2. 1 2 3  "Equinophobia definition/symptoms". medterms.com. 2012 թ․ հունիսի 14. Արխիվացված է the original 2014 թ․ հունվարի 7-ին. Retrieved 2014 թ․ հունվարի 7.
3. 1 2  "Equinophobia: It's for real". horsenation.com. Retrieved 2014 թ․ հունվարի 7.
4. 1 2 3 4  "Equinophobia - Symptoms, Causes, and Treatment". allaboutcounseling.com. Retrieved 2014 թ․ հունվարի 7.
5. ↑  "Fear of Horses - Equinophobia". fearofstuff.com. Արխիվացված է the original 2018 թ․ հունիսի 12-ին. Retrieved 2014 թ․ հունվարի 7.
6. ↑  "Equinophobia Treatment (summary)". remediespoint.com. Արխիվացված է the original 2018 թ․ հունիսի 12-ին. Retrieved 2014 թ․ հունվարի 7.
7. ↑  Richard Pillsbury (1998). *No foreign food: the American diet in time and place*. Westview Press. pp. 14. ISBN 978-0-8133-2739-6.
8. ↑  Chase, Chris (2012 թ․ նոյեմբերի 13). "Eric Berry is scared of the Kansas City Chiefs' horse". *USAToday.com*.
9. ↑  "Top 10 Weirdest Celebrity Phobias: The Famous Faces and Their Fears". *IBTimes.com*.
10. ↑  "Celebrities share fears, phobias". *TheIndyChannel.com*. Արխիվացված է the original 2018 թ․ հունիսի 12-ին. Retrieved 2013 թ․ փետրվարի 1.